**Р Е П У Б Л И К А С Р Б И Ј А**

**ЦЕНТАР ЗА СОЦИЈАЛНИ РАД ПОЖЕГА**

**НАРАТИВНИ ИЗВЕШТАЈ О РАДУ ЦЕНТРА ЗА СОЦИЈАЛНИ РАД**

**ПОЖЕГА**

**ЗА 2020. ГОДИНУ**

**ЈУЛ, 2021. ГОД.**

**САДРЖАЈ**

**ОСНОВНЕ ИНФОРМАЦИЈЕ О ЦЕНТРУ ЗА СОЦИЈАЛНИ РАД**

1. **УВОДНИ ДЕО**

Предмет и намена извештаја------------------------------------------

Делатност Центра за социјални рад --------------------------------

* 1. **Основна социо-економска обележја општине Пожега**

Становништво --------------------------------------------------------------

**б. Показатељи друштвено-економске структуре општине Пожега**

Привредни и други друштвени ресурси ----------------------------

Економска ситуација ------------------------------------------------------

Просечна зарада ----------------------------------------------------------

1. **I. ДЕО - ЦЕНТАР ЗА СОЦИЈАЛНИ РАД КАО ПРУЖАЛАЦ УСЛУГА**

Запослени радници-------------------------------------------------------

Услови рада ---------------------------------------------------------------

Обука и усавршавање радника --------------------------------------

1. **II. ДЕО - КОРИСНИЦИ УСЛУГА ЦЕНТРА ЗА СОЦИЈАЛНИ РАД**

Укупан број корисника према старосним групама на активној евиденцији Центра за социјални рад ------------------------------

Социо-анамнестички показатељи корисника по узрасним групама ----------------------------------------------------------------------

Флуктуација корисника -------------------------------------------------

Старосне групе корисника према оствареним правима, примењеним мерама и пруженим услугама у Центру за социјални рад--------------------------------------------------------------

1. **III. ДЕО - ПОСЛОВИ ЦЕНТРА ЗА СОЦИЈАЛНИ РАД**

Стручни послови Центра за социјални рад

* + - 1. *Послови процене и планирања* ------------------------------------
      2. *Неодложне интервенције* -------------------------------------------
      3. *Супервизијски послови* -----------------------------------------------
      4. *Управно правни послови* ---------------------------------------------
      5. *Налази и мишљења* ---------------------------------------------------

Услуге у заједници и друга права која су у функцији локалне самоуправе-----------------------------------------------------------------

Сарадња са другим институцијама у локалној самоуправи и другим институцијама у Републици -------------------------------

1. **IV. ДЕО-ЗАКЉУЧНА РАЗМАТРАЊА**

**ОСНОВНЕ ИНФОРМАЦИЈЕ О ЦЕНТРУ ЗА СОЦИЈАЛНИ РАД**

* ЦЕНТАР ЗА СОЦИЈAЛНИ РАД ПОЖЕГА
* МЕСТО (ОПШТИНА/ГРАД) Пожега
* ГОДИНА ОСНИВАЊА . . 1965
* ДИРЕКТОР . . . . . . . . . Ђурђе Раковић,дипл.ецц (до 18.05.2021.)
* E-mail . . . . . . . . . . . . . centar.pozega@gmail.com
* АДРЕСА И ПОШ. БРОЈ . . . Немањина бб, 31210
* ТЕЛЕФОН / TELEFAX . . 031 3816 474, факс: 031 812 572

* + - 1. **УВОДНИ ДЕО**

**Предмет и намена извештаја**

Предмет извештаја о раду Центра за социјални рад Пожега је приказ остварених права корисника наше општине као и коришћење услуга социјалне заштите у 2020. години, а која je предвиђена Законом о социјалној заштити и другим законима и подзаконским актима који регулишу породично-правну заштиту, заштиту деце, одраслих и старијих лица од занемаривања и злостављања, насиља и заштиту других осетљивих група у локалној заједници.

Извештај садржи интерпретацију, коментаре и критички осврт на постојеће стање, уочене промене у потребама корисника и њихових породица и промене у раду Центра. Такође, треба да истакне проблеме и тешкоће у реализацији заштите и пружању помоћи грађанима (корисницима услуга социјалне заштите), истакне потребу за иновацијама и недостајућим услугама социјалне заштите.

Извештај је израђен на основу података у Еxcel табелама о Центру за социјални рад Пожега, корисницима и услугама социјалне заштите које је Центар обавезан да попуни према обрасцу који је свим центрима доставио Републички завод за социјалну заштиту као и других података добијених у раду у току 2020. године. За израду извештаја коришћени су и доступни статистички и други подаци других институција и завода (Републички завод за статистику, Црвени Крст Пожега, Национална служба за запошљавање...).

Извештај о раду је намењен оснивачу, локалној самоуправи и њеним надлежним органима, Министарству за рад, запошљавање, борачка и социјална питања.

**Делатност Центра за социјални рад**

**Као и сви центри у Републици Србији и Центар за социјални рад Пожега има овлашћења и обавезу спровођења социјалне и породично-правне заштите грађана на територији општине за коју је основан. У складу са законом о социјалној заштити Центар у оквиру јавних овлашћења**:

- Процењује потребе и снаге корисника и ризике по њега и планира

пружање услуга социјалне заштите;

- Спроводи поступке и одлучује о правима на материјална давања и о коришћењу услуга социјалне заштите;

- Предузима прописане мере, покреће и учествује у судским и другим поступцима;

- Води прописане евиденције и стара се о чувању документације корисника.

**У вршењу јавних овлашћења одлучује о следећим правима и услугама о чијем се обезбеђењу стара Република Србија:**

-остваривању права на новчану социјалну помоћ;

-остваривању права на додатак за помоћ и негу другог лица и права на увећани додатак за помоћ и негу другог лица;

-остваривање права на помоћ за оспособљавање за рад;

-услузи породичног смештаја;

-услузи домског смештаја;

-услузи становања уз подршку за особе са инвалидитетом осим у јединицама локалне самоуправе које су према степену развијености изнад републичког просека;

-услузи смештаја за жртве трговине људима;

-праву на једнократну помоћ у случају угрожености већег броја грађана,

-хранитељству,

-старатељству;

-одређивању и промени личног имена;

-мерама превентивног и корективног надзора над вршењем родитељског права и обавља друге послове предвиђене Законом и другим прописима везаним за права и заштиту малолетника у сукобу са законом, заштиту жртава насиља и сл.

**Поред наведених послова и задатака Центар обавља и стручне послове у спровођењу социјалне заштите, социјалног рада, породично-правне заштите и старатељства и то:**

* Открива и прати социјалне потребе грађана и проблеме у области социјалне заштите,
* Предлаже и предузима мере у решавању социјалних потреба грађана и прати њихово извршење,

- Развија и унапређује превентивне активности, које доприносе спречавању и сузбијању социјалних проблема,

* Подстиче, организује и координира професионални и добровољни хуманитарни рад у области социјалне заштите,
* Учествује у пословима планирања и развоја социјалне заштите у јединици локалне самоуправе;
* Обавља и друге послове утврђене Законом и другим прописима.

**Центар одлучује у првом степену о коришћењу права и услуга социјалне заштите које обезбеђује јединица локалне самоуправе у складу са Законом о социјалној заштити и општинском Одлуком о правима и услугама у социјалној заштити на територији наше општине и то:**

-праву на једнократну новчану помоћ

-праву на опрему корисника на смештај у установу или другу породицу

-Праву на трошкове смештаја у прихватилиште

-Праву на трошкове смештаја у прихватилиште за жртве породичног насиља,

-праву на путне трошкове и исхрану пролазника

-праву на накнаду трошкова сахране

-праву на бесплатан оброк у народној кухињи

-праву на обезбеђивање огрева

-праву на обезбеђивање школског прибора и уџбеника за школу

-праву на коришћење услуге помоћи и неге у кући за старије и особе са инвалидитетом, помоћи и неге у кући за децу са сметњама у развоју, дневног центра за децу из породица са ризиком, дневног боравка за децу и младе са сметњама у развоју,социјалног становања у заштићеним условима.

**ОСНОВНА СОЦИО-ЕКОНОМСКА ОБЕЛЕЖЈА ОПШТИНЕ**

**Становништво**

Према објављеним резултатима пописа из 2011.године Пожега има **29638** становника од којих је 14509 мушкараца и 15129 жена. Пунолетних је 24748. Сада је број становника у односу на попис из 2002,године мањи за 10% .Наставља се тренд негативне стопе природног прираштаја.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| старост | 0-4 | 5-9 | 10-14 | 15-19 | 20-24 | 25-29 | 30-34 | 35-39 | 40-44 |
| број становника | 1140 | 1356 | 1380 | 1710 | 1680 | 1757 | 1754 | 1851 | 1866 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| старост | 45-49 | 50-54 | 55-59 | 60-64 | 65-69 | 70-74 | 75-79 | 80-84 | 85 и више |
| број становника | 1980 | 2354 | 2775 | 2108 | 1380 | 1591 | 1533 | 943 | 480 |

***табела бр.1****:Број становника у општини Пожега према старосним групама*

Извор:Републички завод за статистику

У градском подручју живи 13 153 а у сеоском 16 485 наших суграђана. Просечна старост становника Пожеге је 44,1 година(41,1 у граду и 46,5 у селу).

Већинско становништво представљају Срби. У Пожеги живи 232 припадника Ромске заједнице док је број припадника других националности незнатан.

Расположиви подаци указују да се у Пожеги 2020. године погоршава ситуација кад је у питању стопа природног прираштаја становништва. Тренд негативног природног прираштаја се наставио и ове године, с тим што још увек не поседујемо званичне податке о броју рођених и умрлих у 2020.години.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Број  домаћинстава | са 1  чл. | са 2  чл. | са 3  чл. | са 4  чл. | са 5  чл. | Преко  5 чл. | Пр.бр.  Чл.дом. |
| Пожега | **9799** | 2023 | 2483 | 1726 | 1777 | 889 | 901 | 3,02 |
| Градска д. | **4392** | 768 | 1079 | 952 | 988 | 359 | 246 | 2,98 |
| Сеоска д. | **5407** | 1255 | 1404 | 774 | 789 | 530 | 655 | 3,05 |

***табела бр.2****: Број домаћинстава према броју чланова у општини Пожега*

Потребно је истаћи да је на територији општине Пожега **20,64% једночланих** и **25,34% двочланих**, што је незнатно мање од половине укупног броја домаћинстава. Ако се зна да се у највећем броју ових домаћинстава ради о старачким домаћинствима или домаћинствима одраслих чија деца не живе са њима онда се може очекивати доминација потребе за подршком старима у активностима Центра и других институција у наредних 10 година, посебно у сеоском подручју.

Од укупног броја домаћинстава у нашој Општини 17,61% је трочланих, 18.13% четворочланих, 9,07% петочланих и 9,19% домаћинстава са 6 и више чланова.

**Горе наведени подаци су коришћени на основу званичног пописа и новијим подацима тренутно не располажемо**.

**Привредни и други друштвени ресурси**

Међу предузећима која запошљавају највећи број наших суграђана су: Терморад, Ливница Пожега, Потенс-Перфорација, Гинко, Инмолд, Јелен До, Пут Слободе, Радовић Ентеријер, Тојо, Ramax, Вектра, Магнеткомерц, Прехрана, Будимка...Поред ових производних предузећа ради и неколико хладњача, трговина на велико и мало, оних који се баве услужним делатностима, расадника... Пољопривреда и сточарство су и даље основни извор прихода у сеоском подручју.

Пожега има две основне и три средње школе: Гимназију са смеровима за математику, рачунарство и језике, Техничку школа, у оквиру које постоје разни образовни правци техничке струке и трговина и Пољопривредну школу са ученичким интернатом.

Туристичка понуда града се састоји од неколико знаменитих локација: цркава и манастира које, поред историјског и верског значаја, нуде и културне садржаје (традиционална ликовна колонија при цркви у Прилипцу) као и од природних лепота наше и околних општина (Потпећка пећина, река Рзав са лепо уређеним плажама, итд.).

Када је о културним ресурсима реч, становницима Пожеге је на располагању Културни центар који поседује биоскопску салу са најсавременијом аудио-визуелном опремом и Градску галерију Пожега у којој излажу значајни домаћи али и страни уметници. Што се осталих институција културе тиче треба напоменути Удружење грађана Филм-арт, које сваке године у Пожеги организује међународни студентски филмски камп Интеракција, једини те врсте на Балкану, библиотеку која организује књижевне вечери и ради на афирмацији локалних књижевника, као и још неколико невладиних организација, неформалних удружења и појединаца који својим активностима (организовањем музичко-забавних манифестација, позоришних представа, итд.) додатно обогаћују културни живот града.

Потребно је поменути и следеће, подједнако битне факторе који позитивно утичу на квалитет живота грађана Пожеге а то је добра покривеност установама за здравствену заштиту (болница са палијативном негом, дом здравља, као и амбуланте у сеоским подручјима), Канцеларија за младе, спортски објекти (спортска хала са вишеструком наменом, олимпијски базен отвореног типа који је у процесу реконструкције, неколико десетина мањих спортских терена...) Традиција подстицаја младих за бављење спортом је значајна за њихову адекватну социјализацију и развијање здравих стилова живота.

Од субјеката цивилног сектора треба истаћи Удружење особа са инвалидитетом, „Форцу“ и „Сретење“ који су дали значајан допринос развоју услуга социјалне заштите и могућност младима за активно учешће у развоју наше општине.

**Запосленост/Незапосленост/Пензионери**

|  |  |  |
| --- | --- | --- |
| **Укупно**  запослених | **Запослени у правним лицима(** привредним  друштвима,предузећи-ма,установама и друг. организацијама**)** | **Приватни предузетници и лица запослена код њих** |
| **7461** | **5463** | **1998** |

***Табела бр.3:*** *Просечан број запослених у Пожези,по секторима, у 2020. год.*

Извор:Републички завод за статистику

Запослени по структури привредне делатности:

-прерађивачкој индустрији--------------------------------------------- 2870

-образовању------------------------------------------------------------------ 448

-трговини на велико и мало и поправци возила------------------ 1071

-здравству и социјалној заштити-------------------------------------- 398

-грађевинарству------------------------------------------------------------- 381

-државној управи и обавезном социјалном осигурању--------- 389

-саобраћај и складиштење---------------------------------------------- 669

-снадбевање водом и управљање отпадним водама----------- 148

|  |  |  |  |  |  |
| --- | --- | --- | --- | --- | --- |
| **2019**  степен  ст.спреме | Незапослена Лица | Жене | **2020** | Незапослена Лица | Жене |
| I | 309 | 120 | I | 273 | 98 |
| II | 106 | 61 | II | 83 | 49 |
| III | 485 | 184 | III | 403 | 146 |
| IV | 569 | 377 | IV | 503 | 316 |
| V | 11 | 2 | V | 10 | 1 |
| VI | 111 | 77 | VI | 90 | 73 |
| VII-1 | 138 | 91 | VII-1 | 128 | 84 |
| VII-2 | 2 | 1 | VII-2 | 1 | 1 |
| **Укупно** | **1731** | 913 | **Укупно** | **1491** | 768 |

***Табела бр 4*** *:Преглед броја незапослених према степену стручне спреме у општини Пожега на крају јануара 2020. године.*

Број незапослених лица у Пожези у 2020. год је **1491** и смањен је у односу на број у 2019. години када их је било 1731. Сви пунолетни и радно способни корисници материјалних давања преко Центра су дужи низ година на евиденцији незапослених. Потребно је истаћи да се методама социјалног рада у поступку утврђивања чињеница од значаја за остварење права на новчану социјалну помоћ уочава појава да је и даље значајан број лица непријављен у време док ради код приватних послодаваца. Жене привремено запослење налазе најчешће у хладњачама.

На основу статистичких података добијених од НСЗ-а може се приметити велика уједначеност у броју незапослених, према категорији старости. На првом месту, у овој категорији, се налазе особе које су у оквиру старосне границе 55-59.

Они су начешће радно ангажовани кроз јавне радове и рад на одређено време на складиштењу воћа у сезони брања, на пружању услуга социјалне заштите и сл.

Посебну тешкоћу у задовољењу основних потреба су имали корисници најнижих примања који су се најчешће обраћали са захтевом за једнократне новчане помоћи за набавку лекова, одеће и обуће за децу и огрева. О потреби корисника за једнократним новчаним помоћима које обезбеђује локална самоуправа указују и следећа табела о примањима запослених.

|  |  |
| --- | --- |
| **Просечна нето зарада** | |
| Октобар 2020 | Децембар 2020 |
| **44.526,00** | **43.813,00** |

***Табела бр 5****:Просечне нето зараде у општини Пожега*

Извор:Републички завод за статистику

Просечна нето зарада у Западној Србији била је 44.425,00 динара, а у нашој Општини је била 43.813,00 дин., што указује на мало одступање од просека.

|  |  |  |  |  |
| --- | --- | --- | --- | --- |
| Категорија/врста права | **инвалидска** | **старосна** | **породична** | **УКУПНО** |
| Фонд запослених | 1305 | 3007 | 1156 | 5468 |
| Фонд самостал. делатн. | 79 | 272 | 86 | 437 |
| Фонд пољопривредника | 109 | 1189 | 130 | 1428 |
| Фонд војних пензионера | 15 | 43 | 18 | 76 |
| УКУПНО | 1508 | 4511 | 1390 | 7409 |

***Tабела бр.6****:Број пензионера по категоријама/врсти права за децембар 2020. г.* Извор: Фонд ПИО

Просечне пензије за 2020.годину, узимајући у обзир све три категорије/врсте права, за територију општине Пожега су 27.348,91 динара.

На основу података о просечном износу пензија за децембар 2018.год. и децембар 2019.год. може се увидети да је просечна пензија за децембар 2020.год.већа за 5.345,15 динара.

Највећи је број корисника који су пензију стекли по основу запослености (старосне,инвалидске) а затим пољопривредних пензионера. У извештајном периоду су пензионери са најнижим пензијама били у веома неповољном материјалном положају и често су се обраћали Центру за једнократне помоћи за набавку лекова и огрева.

Пољопривредни пензионери из самачких старачких домаћинстава су у најнеповољнијем положају.

**Неки од горе наведених података су коришћени на основу званичног пописа и новијим подацима тренутно не располажемо**.

**2. Д Е О**

**ЦЕНТАР ЗА СОЦИЈАЛНИ РАД КАО ПРУЖАЛАЦ УСЛУГА**

**Запослени радници**

У **2020. години број запослених радника се није променио у односу на претходну годину. Запослено је 12 радника које финансира Република од који је 11 на неодређено и један на одређено време, до истека мандата директора.**

Локална самоуправа финансира два радника за послове Центра који су нам Законом о социјалној заштити поверени у надлежност.

|  |  |  |  |  |  |
| --- | --- | --- | --- | --- | --- |
| Извор  финансирања | ВРСТА ПОСЛОВА | | | |  |
| Руководећи | Стручни послови | Административно-  финансијски | Остали | Укупно |
| Република  Србија | 1 | 7 | 3 | 1 | 12 |
| **Укупно** | **1** | **7** | **3** | **1** | **12** |

***Табела бр. 7****:Структура запослених у Центру за социјални рад Пожега према*

*решењу МРЗСП у току 2020 .године*

Стручни радници су обављали следеће послове:

-водитељ случаја :**3 социјална радника,1 педагог**, **1 психолог**

-супервизор и водитељ случаја(комбиновано):**1 психолог**

-стручни радник на управно- правним пословима: **1 правник**

У погледу родне заступљености у нашој установи, као и у већини центара у Републици, запослени су у већини женског пола. Обезбеђење стручног кадра је отежано Владином Уредбом о запошљавању нових лица што се неповољно одражава на функционисање установе. Додатно оптерећење је обавеза свих стручних радника, укључујући и правника, да обављају и стручне послове у Домском одељењу.

Међу запосленима највећи број је старости од 40 до 57 година. Један запослени има мање од 30 година и две су у старосној групи од 30 до 40 година.

Решењем надлежног Министарства у Центру за социјални рад је 2003. год. основана посебна организациона јединица за смештај одраслих и старијих лица. Капацитет је 50 корисника али, због потреба наших суграђана и великог броја захтева за смештај лица ван наше Општине, увек постоји листа чекања.

Министарство је при оснивању наведене организационе јединице одобрило финансирање једног запосленог-руководиоца организационе јединице из буџета Републике. Две медицинске сестре и лекар са половином радног времена се финансирају из Фонда здравства а 10 запослених из цене смештаја. Остале стручне и административно–финансијске послове обезбеђују запослени у Центру. Управно-правни послови су у потпуности додељени правнику Центра што превазилази могућности адекватног ангажовања једног извршиоца. Обим посла који је отварањем организационе јединице за смештај додељен запосленима у Центру озбиљно угрожава квалитет рада запослених на пословима јавних овлашћења.

Током 2020. године повремено смо ангажовали једног дипломираног социјалног радника, на пословима радно окупационог терапеута, који је ангажована уговором о делу. Такође је ангажован и специјалиста неуропсихијатрије уговором о допунском раду лекара.

**Услови рада**

Пошто Центар није имао довољно канцеларијског простора за рад са странкама, поднели смо захтев Заводу за запошљавање да нам уступи две канцеларије. Завод за запошљавање нам је изашао у сусрет и уступио нам две функционалне канцелерије без надокнаде, а ми плаћамо материјалне трошкове (струје итд.)

Објекат и просторије Центра нису приступачне особама са инвалидитетом. Простор је на спрату, не постоји лифт ни приступна рампа. Прилагођавање простора особама са инвалидитетом захтева већа инвестициона улагања заједно са Националном службом за запошљавање.

Установа је опремљена довољним бројем компјутера и пратеће опреме потребне за несметан рад. Запослени имају основну информатичку писменост за руковање наведеном опремом али постоји потреба за додатним обукама да би се што боље користили постојећи ресурси. Одржавање опреме и програма који се користе у раду поверено је стручним лицима ван установе.

Сви рачунари су интерно умрежени што омогућава бржу и ефикаснију комуникацију међу запосленима у току рада што је посебно значајно за подршку стручним радницима од стране супервизора и увид руководиоца у поштовање процедура и рокова у појединим предметима односно у раду са корисницима.

Сви запослени имају приступ интернету чиме им је омогућено благовремено упознавање са новинама у стручном раду ,изменама законских и подзаконских аката и другим важним информацијама за рад са корисницима.

Континуирано су обезбеђивана и штампана издања часописа, литературе и другог материјала потребног за ефикасност и компетентност запослених.

Центар има једно возило које користе стручни радници у обављању редовних послова као и једно теренско возило са четири вуче које смо добили у додатној прерасподели средстава крајем 2014. године од Министарства поготову имајући у виду конфигурацију терена и чињеницу да се теренске посете обављају и у зимском периоду, често постоји потреба за таквим. Повремено је за послове теренских посета и помоћи у кући старијим лицима коришћено возило наше организационе јединице за смештај одраслих и старијих. Напомињемо да смо у 2017. години уз помоћ Локалне самоуправе и Министарства правде успели да извршимо уградњу лифта у домском одељењу и тако олакшали рад запослених и кретање корисника у домском одељењу.

**Обука и усавршавање запослених**

Сви стручни радници поседују лиценцу за рад и постали су чланови Коморе социјалне заштите. За обнављање лиценце је, поред квалитета рада, потребно и похађање аредитованих програма обуке, присуство стручним скуповима, семинарима и конференцијама.

План стручног усавршавања запослених, који је још почетком 2013. године достављен Републичком заводу за социјалну заштиту је реализован. Супервизор је редовно учествовао у свим организованим едукацијама у организацији Завода за социјалну заштиту Србије. И у току претходне године Републички завод је континуирано пружао подршку запосленима на пословима супервизије у малим центрима јер они истовремено раде и на пословима водитеља случаја што смањује могућност веће посвећености супервизији као непосредној подршци водитељима случаја.

Запослени су мотивисани за професионални развој. Присуствовали су понуђеним саветовањима и семинарима организованим од стране ресорног Министарства, Завода за социјалну заштиту, Асоцијације центара за социјални рад, Синдиката запослених у социјалној заједници и невладиног сектора. Стручни радници су похађали следеће акредитоване програме: Минимални стандарди за заштити деце у хуманитарним активностима, Организовање конференција случаја за заштиту насиља у породици, Балкански форум социјалне заштите, Улога Центра за Социјални рад и др. пружаоца услуга у примени васпитних налога, Смернице за сродничко хранитељство, Поступање ЦСР у организовању помоћи и подршке породици у случајевима постојања ризика од измештања деце и др.

Организациона структура наше установе захтева и континуиране обуке везане за противпожарну заштиту која је одржана током 2017. године за све запослене раднике, безбедност и здравље, примену принципа хасапа стандарда, захтеве санитарне инспекције, Завода за јавно здравље и сл. Све неговатељице и сестре су по занимању медицински техничари и све су у току извештајног перида похађале семинаре и имају лиценцу за рад медицинских техничара.

**3. ДЕО**

**КОРИСНИЦИ УСЛУГА ЦЕНТРА ЗА СОЦИЈАЛНИ РАД**

**Укупан број корисника према старосним групама на активној евиденцији ЦСР**

|  |  |  |  |  |  |  |
| --- | --- | --- | --- | --- | --- | --- |
| **13. Укупан број корисника у регистру ЦСР на активној евиденцији у 2019. према старости и полу** | | | | | | |
| **Корисници по узрасту** | **Број корисника на активној евиденцији у току извештајног периода (01.01.2018. - 31.12.2018.)** | | | **Број корисника на активној евиденцији 31.12.2019.** | | |
| М | Ж | Укупно | М | Ж | Укупно |
| Деца (0-17) | 125 | 100 | 225 | 69 | 59 | 128 |
| Млади (18-25) | 35 | 24 | 39 | 17 | 16 | 33 |
| Одрасли (26-64) | 133 | 172 | 330 | 105 | 133 | 238 |
| Старији (65 и више) | 64 | 126 | 245 | 49 | 85 | 134 |
| **Укупно** | **357** | **422** | **779** | **240** | **23** | **533** |

*Табела бр.8:Број корисника Центра за социјални рад Пожега*

Из табеле бр. 8 види се да је током 2019. године било 779 корисника на активној евиденцији, а да је рад са њих 533 настављен и у 2020. години. Број корисника који више нису на активној евиденцији Центра је 246. За разлику од претходних година (изузев 2014. год.) када су у табелу корисника уписивани само носиоци права на НСП, ове, као и прошле године, табела садржи и чланове породица носилаца права што ће бити примењивано у табелама и наредних година.

**Социјално-анамнестички показатељи корисника по узрастима.**

**На основу података о родној припадности (422 женског и 357 мушког) према животној доби карактеристично је да су особе мушког рода на млађим узрастима чешће корисници у систему социјалне заштите док са порастом броја година долази до потпуно другачије ситуације па су жене старијег животног доба у много већем проценту присутне на активној евиденцији Центра.Овај податак се делимично може објаснити већом спремношћу** жена да се обрате за помоћ као и да су у већем проценту без личних примања, јер је мањи број жена међу запосленима и пензионера у односу на мушкарце. Такође, приметан је већи број мушке деце у породицама ромске националности који су корисници права на новчану социјалну помоћ, док су одрасли и старији женског пола бројнији од мушкараца у остваривању права на додатак за туђу негу и помоћ другог лица.

Када посматрамо групе корисника по старости најбројнији су одрасли, затим старији, деца па млади. Већи број одраслих и старијих корисника указује да неповољни социо-економски услови радно способно становништво доводе до статуса корисника права и услуга Центра за социјални рад. Најзаступљеније категорије корисника која су старија лица јесу корисници додатка за туђу негу и помоћ другог лица и увећаног додатка као и материјално необезбеђена лица – корисници права на новчану социјалну помоћ.

|  |  |  |  |  |  |  |  |
| --- | --- | --- | --- | --- | --- | --- | --- |
| **23. Број пунолетних корисника на евиденцији ЦСР према образовању и старости на дан 31.12. 2019. години** | | | | | | | |
| **Старост корисника** | | **Ниво образовања** | | | | | |
| Без завршене основне школе | Завршена основна школа | Завршена средња школа | Завршена виша/висока школа | Нема података | **УКУПНО** |
| Млади |  | 8 | 9 | 16 | 0 | 0 | **33** |
| Одрасли |  | 45 | 142 | 47 | 4 | 0 | **238** |
| Старији |  | 66 | 42 | 13 | 0 | 13 | **134** |
| **УКУПНО** | | **119** | **193** | **76** | **4** | **13** | **405** |

На активној евиденцији Центра је било 405 корисника старијих од 15 година. Међу њима је највећи број био са завршеном основном школом (193), затим без основне школе (119),а најмање са високим и вишим образовањем (4). Подаци указују на потребу даље подршке образовању младих и одраслих. Међу корисницима без школске спреме односно без икаквог формалног образовања је скоро дупло више жена. Највише лица без формалног образовања је међу ромима који су корисници новчаних социјалних помоћи као и једнократних помоћи, али и старачко домаћинства.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **14. Корисници на активној евиденцији ЦСР у 2020. години према пребивалишту корисника, полу и старости** | | | | | | | | | |
| **Старосне групе** | **Градско** | | | **Остало** | | | **Укупно М** | **Укупно Ж** | **Укупно** |
| М | Ж | Укупно | М | Ж | Укупно |
| Деца (0-17) | 86 | 71 | 157 | 39 | 29 | 68 | 125 | 100 | 225 |
| Млади (18-25) | 21 | 17 | 38 | 14 | 7 | 21 | 35 | 24 | 59 |
| Одрасли (26-64) | 74 | 95 | 169 | 59 | 77 | 136 | 133 | 172 | 305 |
| Старији (65 и више) | 35 | 74 | 109 | 29 | 52 | 81 | 64 | 126 | 190 |
| **УКУПНО** | **216** | **257** | **473** | **141** | **165** | **306** | 357 | 422 | 779 |

***Табела бр.10****:Бр.корисника према пребивалишту,старосним групама и родној пр.*

Из табеле бр. 10. се види да је број корисника који живи у градском подручју за 167 већи од броја корисника из сеоског подручја. Ово се може објаснити тиме да су услуге које установа пружа у локалној заједници доступније али и познатије градском становништву.

Такође, табела показује већи број деце у градском подручју у односу на сеоско, што се може објаснити чињеницом да су ромске породице у којима је знатно већи број деце, а које су корисници права на НСП, углавном насељени у граду.

Исто тако, из табеле се види да је већи број старијег градског становништва у односу на сеоско становништво што представља разлику у односу на податке од прошле године.

**Флуктуација корисника**

|  |  |  |  |  |  |
| --- | --- | --- | --- | --- | --- |
| **16. Кретање броја корисника у ЦСР у 2019. години** | | | | | |
| **Старосне групе** | Пренети | Новоевидентирани | Реактивирани | Укупно у 2017. | Стављени у пасиву |
| Деца (0-17) | 97 | 121 | 7 | 225 | 77 |
| Млади (18-25) | 30 | 28 | 1 | 59 | 25 |
| Одрасли (26-64) | 210 | 92 | 3 | 305 | 64 |
| Старији (65 и више) | 121 | 68 | 1 | 190 | 46 |
| **У К У П Н О** | **458** | **309** | **12** | **779** | **212** |

***Табела бр.16****:Флуктуација корисника у 2020.год.*

Од укупно 779 корисника који се налазе на евиденцији у 2020. години, њих 212 је стављено у пасиву јер је престала потреба за радом.

Деца улазе у систем социјалне заштите, поред тога што су чланови породица корисника новчане социјалне помоћи, најчешће и кроз поступке спорења родитеља око вршења родитељског права али и проблема у понашању. Највећа флуктуација у групи деце је делом због преласка у другу старосну групу а делом што је највећи број оних који се на евиденцији појављују због захтева Суда за налаз и мишљење у погледу вршења родитељског права као и Органа за прекршаје где се предмети затварају након достављања тражених налаза. Највећи проценат реактивираних предмета је у групи одраслих корисника, затим деце што указује на потребу за пажљивијом анализом када је у питању одлука о затварању случаја или потребом за даљим услугама. Рад са децом чији се родитељи споре око вршења родитељског права се у 70% случајева завршава достављањем мишљења Суду. Међу децом је и највећи проценат новоевидентираних и то су најчешће деца корисника новчане социјалне помоћи и једнократних новчаних помоћи.

**Старосне групе корисника према оствареним правима, примењеним**

**мерама и пруженим услугама у Центру за социјални рад**

Дете може бити корисник социјалне заштите када му је угрожено здравље, безбедност и развој, без обзира из којих разлога. То су деца за коју је извесно да без подршке социјалне заштите неће моћи да достигну оптимални развој. Када се то има у виду онда се може схватити значај повезаности локалне заједнице, свих институција система и Центра као носиоца подршке сваком детету.

|  |  |  |  |  |  |  |
| --- | --- | --- | --- | --- | --- | --- |
| **17. Број деце на активној евиденцији ЦСР у току 2020. године и на дан 31.12.2020. године према узрасту и полу** | | | | | | |
| **Узрасне групе** | **Укупан број деце у 2019. год.** | | | **Број деце на дан 31.12.2020.године** | | |
| М | Ж | **УКУПНО** | М | Ж | **УКУПНО** |
| 0 - 2 | 13 | 10 | **23** | 7 | 7 | **14** |
| 3 - 5 | 21 | 21 | **42** | 9 | 11 | **20** |
| 6 – 14 | 56 | 45 | **101** | 34 | 27 | **61** |
| 15-17 | 35 | 24 | **59** | 19 | 14 | **33** |
| **УКУПНО** | **125** | **100** | **225** | **69** | **59** | **128** |

***Табела Бр.17****:Број деце на активној евиденцији Центра за социјални рад*

*према узрасту и полу*

Од укупно 225 деце на активној евиденцији Центра у 2020. години, највећи број деце су **деца** **чије су породице корисници права на НСП и других видова материјалних давања** а затим и **деца чији се родитељи споре око начина вршења родитељског** **права**.

Центар је за 64 деце доставио Суду 52 налаза и мишљења о подобности родитеља за вршење родитељског права а код 2 деце корисника је рађено на регулисању личног односа детета и родитеља. Није било кривичних а ни прекршајних поступака у 2020. години, као ни поступака лишења родитељског права. И даље је највећи број деце чији су родитељи у постуку развода брака на узрасту од 6-14 година што је неповољно по њихов даљи развој јер су им у овој фази развоја потребни стабилни услови за функционисање, интеграцију у вршњачке групе, усвајање позитивног система вредности....Нестабилни породични услови утичу на њихово некритичко настојање да се интегришу у групу вршњака где ће бити прихваћени, превазићи осећај различитости и редуковати напетост проузроковану нестабилном породичном ситуацијом. Због осетљивости деце у овој узрасној групи водитељи случаја су заједно са децом и родитељима сачињавали планове услуга који су подразумевали интензиван рад и подршку породици минимално 6 месеци.

Следећа по броју је корисничка група – Деца са проблемима у понашању и у сукобу са закономсу деца која су у сукобу са родитељима, старатељима и заједницом и која угрожавају себе и околину, или деца која злоупотребљавају алкохол, дроге и друге опојне супстанце. На евиденцији Центра је у 2020. години било 24 корисника из ове категорије и то 8 узраста од 6-14 година и 16 од 15-17 година.

- Деца ОСИ, њих 31 од којих је

- 18 корисника додатка за туђу негу и помоћ

- 10 корисника права на увећану туђу негу и помоћ

-остала деца са сметњама у развоју су корисници других услуга као што је подршка њиховим породицама,материјална подршка сл...

У току 2020. године на евиденцији Центра се налази 13 **деце која су под стратељством** и то 11 од 6-14, и 2 на узрасту 15-17.

Укупно 5 деце је обухваћено мером сталне старатељске заштите и то су у највећем броју деца чији су родитељи преминули, и то 3 деце, док је код 2 деце разлог старатељствазбог лишеног родитељског права.Током извештајне године дошло је до смањење броја деце под старатељством из разлога што је одређени број деце напунило 18 година.

Од укупног броја деце која су обухваћена мером старатељске заштите,а нови су корисници, над свом децом старатељску улогу деце врше сродници.

Код све деце се врши годишње преиспитивање старатељске заштите.

Када су у питању деца која су се у извештајном периоду налазила на смештају, по старосној структури и врсти смештаја, од укупно 13 деце, на смештају у сродничкој породици (без новчане надокнаде) налази се троје деце, у сродничкој хранитељској породици се налази такође троје деце, у оквиру других хранитељских породица се налази петоро деце и у оквиру домског смештаја имамо двоје деце..

На евиденцији Центра за социјални рад налази се 1 хранитељских породица укључујући и сародничке хранитељске породице а 6 хранитељских породица поседује потврду о подобности за бављење хранитељством и које чекају на смештај деце. Центар ће и даље радити на развоју хранитељства, као вида смештаја који је у најбољем интресу деце. Проблем је што се породице и даље не одлучују за обуку за специјализовано хранитељство, због очекиваних тешкоћа у раду са децом са сметњама у развоју. Хранитељски смештај за старије и особе са инвалидитетом, није реализован на територији наше општине осим када се ради о сродничким породицама.

|  |  |  |  |  |  |
| --- | --- | --- | --- | --- | --- |
| **20. Број пунолетних корисника у ЦСР према корисничким групама и старости у 2020. години** | | | | | |
| **Корисничке групе** | **Млади (18 - 25)** | **Одрасли (26 - 64)** | **Старији (65 - 79)** | **Старији (80 и више)** | **УКУПНО** |
| Жртве насиља, занемаренe особe и у ризику од занемаривања | 7 | 59 | 17 | 0 | **83** |
| Особе које се споре око вршења родитељског права | 1 | 46 | 0 | 0 | **47** |
| Особе са инвалидитетом | 14 | 59 | 44 | 36 | **153** |
| Особа са друштвено неприхватљивим понашањем | 7 | 1 | 0 | 0 | **8** |
| Особе које имају потребе за домским смештајем и другим услугама социјалне заштите у локалној заједници | 3 | 21 | 22 | 8 | **54** |
| Материјално угрожене особе | 25 | 155 | 52 | 2 | **234** |
| Страни држављани и лица без држављанства у потреби за социјалном заштитом | 0 | 0 | 0 | 0 | **0** |
| Жртве трговине људима | 0 | 0 | 0 | 0 | **0** |
| Бескућници | 0 | 1 | 0 | 0 | **1** |
| Остали | 5 | 5 | 0 | 0 | **10** |

***Табела бр.20****:Број пунолетних корисника према корисничким групама у 2020. год.*

Сва лица старија од 18 година чине другу групу корисника-пунолетних корисника.

-пунолетна особа која живи у породици али је њена безбедност, здравље и благостање угрожена због неадекватне породичне подршке, особе које због тешкоћа у личном функционисању себе угрожавају, пунолетне особе које живе саме или их је породица напустила, особе са инвалидитетом које су у ризику од занемаривања или самозанемаривања.

-жртве насиља

-особа са проблемима у понашању – особе које услед болести или сметњи у психофизичком развоју нису у стању да нормално расуђују и штите своја права и интересе и/или својим понашањем угрожавају своју околину; особе које због злоупотребе алкохола или дрога или тешкоћа у функционисању; младе особе које су у сукобу са родитељима или заједницом;

-особе са поремећеним породичним односима-пунолетне особе које имају тешкоћа у партнерским релацијама и које су у сукобу са другим члановима породице;

-социо-материјално угрожена особа - лица која имају тешкоћа о самосталном старању о себи и породици услед социо-економских тешкоћа због чега им је потребна подршка система;

-остали корисници - сви други корисници који не припадају ни једној од наведених кориснички група

Међу пунолетним корисницима највећи је број корисника туђе неге и помоћи. У овој корисничкој групи највећи је број старијих лица

Следећа по величини је група социо-материјално угрожених, а у њој је највише одраслих, затим особе које имају потребе за домским смештајем (у број ових особа су урачунати и корисници који се већ налазе на смештају) и другим услугама социјалне заштите у лок. заједници, жртве насиља, занемарене особе и у ризику од занемаривањагде је највише одраслих.

Старатељска заштита је у предходном извештајном периоду примењена у односу на 39 пунолетних корисника. Ова мера је у највећем броју примењена према одраслим корисницима-25,затим старијим-14 и ниједан корисник из групе младих није под старатељством.

И даље постоје тешкоће у смештају душевно оболелих лица. Због недовољних капацитета за смештај ових корисника, дужина чекања је и до две године, због чега нисмо у могућности да применимо одговарајући облик заштите корисника, што у социјалној средини оставља утисак наше неефикасности па смо често изложени притиску и незадовољству суграђана.

У раду са корисницима посебна пажња у раду посвећује се осетљивим корисничким групама.

Посебно осетљиве групе корисника су деца са проблемима у понашању, жртве насиља, социо-материјално угрожене породице, особе са инвалидитетом, припадници ромске заједнице као и избегла и расељена лица.

Од укупног броја деце са испољеним проблемима у понашању (24), највише су заступљена деца од 14-15.године.

Доминантна врста насиља код одраслих је психичко насиље, док је код старих доминантно физичко. Центар је подношењем кривичних пријава и материјалном и правном помоћи одраслим лицима, пружао заштиту жртвама насиља.Највећи ефекти су у заштити деце.

Наши грађани су користили права на материјалну подршку коју обезбеђује Република - Новчану социјалну помоћ, Додатак за туђу негу и помоћ и Увећани додатак за туђу негу и помоћ и помоћ у натури.

У току 2020. године право на НСП остварило је 255 носилаца права и чланова њихових породица. Највећи број користи временски ограничену НСП јер се ради о радно способном становништву, које ово право може користи најдуже 9 месеци а након 3 месеца захтев и поступак се може поновити.

Највећи број корисника НСП је корисник бесплатног оброка у народној кухињи који обезбеђује локална самоуправа преко Црвеног Крста. 260 наших суграђана се храни у народној кухињи. Црвени Крст је грађанима поделио 461 пакета (материјалних помоћи) намирница и хигијене. Такође, на евиденцији Црвеног Крста се у току 2020.години налазило 295 породица.

Укупан број поднетих захтева за једнократне новчане помоћи у 2020.години је износио 1166, док је број одобрених захтева 1147. Највећи део поднетих захтева се односио на помоћ за издржавање, односно куповину основних животних намирница, као и за куповину лекова и одлазак на неопходне контроле, прегледе, тј.за лечење.

Припадници ромске заједнице су углавном староседеоци у нашем месту и међу њима нема бескућника. Највећи број је адекватно стамбено обезбеђен. Поред материјалне подршке пружане су им услуге из домена породично-правне заштите. Двоје ромске деце је и даље смештено у хранитељску породицу.

Од избеглих лица четворо се налази у нашем Домском одељењу и сви су добили наше држављанство и користе све услуге центра као остали грађани.

Интерно расељена лица ретко користе услуге социјалне заштите. Углавном се обраћају поверенику за избеглице, док услуге Центра користе само у циљу информисања и правних савета.

**4. ДЕО**

**ПОСЛОВИ ЦСР НА ОСТВАРИВАЊУ ПРАВА,ПРИМЕНИ МЕРА И ОБЕЗБЕЂИВАЊУ УСЛУГА**

У току 2020. године Центар је реализовао и активости према лицима који нису корисници, односно није имало основа за њихов упис у регистар корисника. Издато је већи број уверења за потребе остваривања родитељског додатка, као и уверења за остваривање права на дечији додатак и уверења о пословној способности.

**Стручни послови ЦСР**

Послови процене и планирања

У раду са корисницима добра процена је основа за планирање мера и услуга у складу са потребама и интересима корисника. Стручни радници, уз супервизијску подршку, су извршили 190 почетних процена; 50 усмерених,0 процена опште подобности усвојитеља. Процене су рађене у свим случајевима предвиђеним Правилником о стандардима и нормативима у раду Центра за социјални рад.

За потребе рада са корисницима сачињено је 156 плана. Наведени подаци су последица интензивног рада са децом као и ревизија смештаја деце и ревизија старатељства. Код малолетника са поремећајем у понашању су такође потребне чешће евалуације планова.

Неодложне интервенције

У току извештајног периода није било је потребе за предузимањем неодложних интервенција.

Супервизијски послови

Супервизор је своје послове обављала уз континуирану подршку од стране Републичког завода за социјалану заштиту. Супервизор је извршила 255 индивидуалних супервизија. Одржано је и 10 групних супервизијских састанка. Супервизор нашег Центра је био члан тима у 8 случаја. (домски смештај, ревизија старатељства, хранитељство...). Обзиром да припадамо групи малих центара, супервизор је радила и као водитељ случаја за 61 корисника.

Управно-правни правни послови

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  | |  |  |  |  |  |  | |  |  | |  |  | |  |
| **54. Број решења/закључака према врсти права** | | | | | | | | | | | | | | | |
| **Врста решења/закључка** | | | **Број захтева према врсти права** | | | | | | | | | | | | |
| Новчана социјална помоћ | | | Додатак за помоћ и негу другог лица | | Увећани додатак за помоћ и негу другог лица | | Једнократна новчана помоћ | | | Помоћ за оспособљавање за рад | | |
| Број поднетих захтева за остваривање права у 2018. | | | 125 | | | 51 | | 59 | | 1166 | | | 0 | | |
| Број решења о признавању права у 2018. | | | 95 | | | 23 | | 25 | | 1147 | | | 0 | | |
| Број решења којима је одбијен захтев за признавање права у 2018. | | | 5 | | | 12 | | 19 | | 19 | | | 0 | | |
| Број закључака о обустави поступка у 2018. | | | 4 | | | 0 | | 0 | | 0 | | | 0 | | |
| Број закључака о одбацивању захтева у 2018. | | | 0 | | | 0 | | 0 | | 0 | | | 0 | | |
| Број решења којима је престало право у поступку преиспитивања у 2018. | | | 7 | | | 6 | | 15 | | 0 | | | 0 | | |
| Број закључака о даљем признавању права у поступку преиспитивања у 2018. | | | 60 | | | 0 | | 0 | | 0 | | | 0 | | |

Налази и мишљења

Налази и мишљења које су водитељи случајева сачињавали, достављани су по захтеву других институција или по службеној дужности када је било потребно иницирати даљу заштиту корисника у оквиру других служби, установа или органа. Израда налаза и мишљења је значајна јер садржи информације које су у функцији заштите и реализације интереса корисника. У претходном извештајном периоду налаз и мишљење је достављано школама,предшколским установама, здравственим установама, Установама социјалне заштите , другим Центрима за социјални рад, интерресорној комисији,као и групи за координацију и сарадњу формирану по Закону о спречавању насиља у породици .

Највећи број налаза и мишљења по захтеву суда дат у је поступцима вршења родитељског права а затим у заштити права и интереса детета. Значајан је број достављених мишљења и за потребе вођења кривичног поступка и у прекршајном поступку. Квалитет достављеног налаза и мишљења посебно је значајан у кривичним поступцима покренутим против родитеља због занемаривања и злостављања детета. Сви ови поступци су окончани а интерес деце заштићен у току извештајног периода.

**Услуге у заједници и друга права која су у функцији локалне самоуправе**

Током 2020. године имали смо одличну сарадњу са органима локалне самоуправе, као и са домом здравља Пожега, болницом Савинац, болницом Ужице, и Црвеним крстом. У зимском периоду при изразито ниским температурама поступљено је по протоколу понашања у таквим околностима и смештено око 4 особе које су биле животно угрожене, што у болницу на Савинац на палијативну негу, што у домско одељење.Теренски је поступано где год су људи били животно угрожени. Захваљујући томе нисмо имали случајеве смрзавања и других инцидентних ситуација.Такође смо једнократним помоћима обихватили што шири круг корисника (за набавку лекова,огрева,одеће,обуће,хране и сл). У децембру месецу је обухваћен већи број породица и дистибуирано је већи број једнократних новчаних помоћ, што је допринело да социјално угрожени корисници преброде овај период. Са помоћима је настављано и у јануару месецу.

Добит коју су имали корисници ове услуге примарно је усмерена на подизање квалитета њиховог живота кроз пружање услуга везаних за исхрану, хигијену, огрев, набавку лекова и редовније посете лекару као и дружења чиме је редукован осећај усамљености који је често присутан код старијих и болесних. Један број корисника је на овај начин добио и информацију о правима и услугама у социјалној заштити (Туђа нега и помоћ, једнократне новчане помоћи и сл).

**Социјално становање у заштићеним условима** припада групи услуга становања уз подршку. У два објекта социјалног становања који су у функцији од 2003. године, сада живи 32 корисника у 14 стамбених јединица. У овим објектима су смештена избегла лица, остарели, хронично оболели, једнородитељске породице и локална самоуправа издваја средства за трошкове струје и воде за кориснике социјалне новчане помоћи као и за текуће одржавање објеката.

**Сарадња са другим институцијама у локалној самоуправи и другим институцијама у Републици**

Срадња са представницима локалне самоуправе се одвија без тешкоћа. У 2020. години Центар је на локалном нивоу остварио успешну сарадњу са Црвеним Крстом Пожега, Полицијском станицом, Домом здравља Пожега, Удружењем грађана ФОРЦА, Културним центром Пожега, итд.

Значајна је сарадња са Црвеним Крстом јер се одвија свакодневно, прате се потребе корисника и изналази пут за задовољавање њихових потреба. За Центар је значајна могућност благовремене сарадње посебно када се неко од корисника изненада нађе у стању социјалне потребе када му је истовремено потребно обезбедити смештај, исхрану, одећу, ћебад и сл. У току 2020. године било је 260 корисника Народне кухиње а подељено је 494 пакета хране и средстава за хигијену.

У 2020. години смо успешно извршили адаптацију два стана у оквиру социјалног становања у заштићеним условима, где су смештена три нова корисника. Осим тога, на једној згради социјалног становања су извршена инвестициона улагања(кречење, столарија...).

Председници месних заједница су веома значајни у реализацији помоћи нашим суграђанима и често се без њихове помоћи неке услуге не могу ни реализовати. Такође су битан извор информација у мапирању потреба корисника и планирања њихове заштите јер Центар припада малим центрима и нема запослено лице за аналитичко-истраживачки рад већ то раде запослени стручни радници који су ангажовани на пословима јавних овлашћења.

Када је реч о институцијама на нивоу Републике, битно је поменути да је Центар за социјални рад Пожега и у овом извештајном периоду наставио интензивну сарадњу са Републичким заводом за социјалну заштиту, центрима из Златиборског округа као и са центрима који у свом саставу имају домска одељења у циљу припрема за лиценцирање установе и запослених који ће бити обавеза одмах по усвајању одговарајућих правилника који регулишу ову област.

**5. ДЕО- ЗАКЉУЧНА РАЗМАТРАЊА**

У 2020. години Центар за социјални рад Пожега није имао инцидентних ситуација, мада је оптерећен применом новог Закона о породичном насиљу од 01.06.2017. и од тада имамо повећан број пријава насиља у породицама,самим тим повећан је обим посла,па тако имамо недостатак стручних радника за рад на истим пословима. У саставном делу центра је и домска установа за старе и пензионере.Капацитет је педесет корисника,а увек имамо велики број на листи чекања,јер покривамо и друге општине,тако да је неопходно проширење домске установе.Узимајући у обзир демографску пројекцију имамо оправдану потребу за проширењем капацитета о чему смо обавестили надлежно министарство приликом посете 10.09.2017.године, као и приликом посете државног секретара г-дина Ненада Нерића у 2018.години.

ВД ДИРЕКТОР

Дипл.педагог Стефановић Слађана